stanford-oval/wikipedia huggingface dataset:
לב קוברסקי
מחקר במהלך מלחמת העולם השנייה

הוא הצטרף לקבוצת המחקר של פרדריק ז'וליו-קירי ב-1934, לשם הגיע הנס פון הלבן (אנ') ב-1937. הם ביססו ב-1939 את האפשרות של תגובת שרשרת גרעינית והפקת אנרגיה גרעינית. תוך כדי מחקרם, מאורעות מלחמת העולם השנייה אילצו אותם לעבור בסופו של דבר לאנגליה, והם הביאו איתם 26 חביות של מים כבדים, כל המלאי שהיה באותה תקופה בעולם. המים הכבדים ניתנו בהשאלה על ידי נורווגיה לצרפת כדי שלא ייפלו לידיים גרמניות. הם המשיכו את המחקר שלהם במעבדת קוונדיש בקיימברידג' עבור ועדת MAUD (אנ'), חלק מפרויקט Tube Alloys (אנ') בזמן המלחמה.
זמן קצר לפני כיבוש צרפת, הוברחו הרישומים והמסמכים של פרדריק ז'וליו, הנס פון הלבן ולב קוברסקי מצרפת, ובסופו של דבר הגיעו לאנגליה. חלק מהמסמכים שנכתבו על ידי פון הלבן וקוברסקי הופקדו בחברה המלכותית בבריטניה, שם נחתמו עם הערה מג'יימס צ'דוויק, מתאריך 18 בדצמבר 1941, שבה נכתב: "המאמר הוא כזה שלא יהיה מומלץ לפרסם אותו בזמן הנוכחי". בשנת 2007 גילתה החברה את המסמכים במהלך ביקורת בארכיון שלהם. המסמכים מתארים כיצד לשלוט בתגובת השרשרת, מתארים את מרכיביו של כור גרעיני ומתארים כיצד מייצרים פלוטוניום.
קוברסקי עבד אז במעבדת מונטריאול (אנ') בקנדה, אך רק לאחר שפון הלבן הוחלף כמנהל על ידי ג'ון קוקרופט, מכיוון שהוא לא רצה לעבוד תחת פון הלבן. הוא פיקח על בניית הכור הגרעיני הראשון של קנדה (ZEEP (אנ')) במעבדות צ'וק ריבר (אנ') ב-1945.
מחקרים אחרי המלחמה

הוא חזר לצרפת כדי לפקח על בניית שני הכורים הצרפתיים הראשונים ב-1948 וב-1952. חבר צוות של CERN (ז'נבה) מאז שהשתתף בהקמתו ב-1953, הוא זכה לקבל את אות לגיון הכבוד בדרגת קצין, היה עמית של החברה האמריקנית לגרעין (אנ'), וחתן ציון לשבח ופרס מהוועדה לאנרגיה אטומית של ארצות הברית. לאחר פרישתו ב-1972, הוא היה פרופסור באוניברסיטת בוסטון, והתמקד באינטראקציה בין המדע לאנושות.
הערות שוליים

↑  Lew Kowarski – Session I
↑  H. VON HALBAN JUN., F. JOLIOT & L. KOWARSKI  Number of Neutrons Liberated in the Nuclear Fission of Uranium, Nature 143 (1939) 680
↑  BBC Article about discovered documents
↑  Cohen, David. 2007. “Secret Fission Papers were too Hot to Handle.” New Scientist. Issue 2607, June 11, 2007, page 10.
↑  "Snapshots from the early days". CERN Courier. במאי 2014. {{cite journal}}:  (עזרה)
↑  "Who's who in Cern: Lew Kowarski: leader, data handling division". CERN Courier. 2 (5): 3. במאי 1962. {{cite journal}}:  (עזרה)
↑  How it All Began in Canada - The Role of the French Scientists (אורכב 13.03.2003 בארכיון Wayback Machine), Bertrand Goldschmidt
| --- | --- |
בקרת זהויות :  NLI: 987007280868705171  PLWABN: 9810664033405606  BIBSYS: 90112057  GND: 136237924  ISNI: 0000 0000 6690 7255  LCCN: n85085919  NKC: uk2012683899  NLA: 35795930  NTA: 110475119  RERO: 02-A003470905  SNAC: w6j10pnx  SUDOC: 067148212  VIAF: 45314756   WorldCat (עם VIAF): 45314756
לוקאס קראנאך הבן

| --- | --- |
קטע עם נושא גביע הנחשב לציור עצמי של לוקס קראנאך הבן באפיטף של יואכים מאנהלט (1565) בכנסיית יוהניס הקדוש בדסאו ("ארוחת הערב בדסאו")
קטע עם נושא גביע הנחשב לציור עצמי של לוקס קראנאך הבן באפיטף של יואכים מאנהלט (1565) בכנסיית יוהניס הקדוש בדסאו ("ארוחת הערב בדסאו")
 לידה:  4 באוקטובר 1515 ויטנברג, נסיכות הבוחר מסקסוניה 
 פטירה:  25 בינואר 1586 (בגיל 70) ויטנברג, נסיכות הבוחר מסקסוניה 
 מקום קבורה:  הכנסייה העירונית של ויטנברג 
 זרם באמנות:  רנסאנס גרמני 
 הושפע על ידי:  לוקאס קראנאך האב 
 יצירות ידועות:  דיוקן גבר עם זקן אדמוני, דיוקן לוקס קארנך האב, הסעודה האחרונה 
 צאצאים:  אוגוסטין קראנאך, אליזבת קראנאך 
 
לוקאס קראנאך הבן (בגרמנית: Lucas Cranach der Jüngere;‏ 4 באוקטובר 1515 – 25 בינואר 1586) היה צייר גרמני, בנו של לוקאס קראנאך האב.
ביוגרפיה

לוקס קראנאך הבן נולד בויטנברג, גרמניה בשנת 1515. לצייר לוקאס קארנאך ולרעייתו, ברברה ברניבר (Barbara Brengebier). הוא החל לעסוק בציור בשולייה בסדנה של אביו, יחד עם אחיו האנס קראנאך (אנ'). ב-20 בפברואר 1541 נישא לברברה ברוק (Barbara Brück). בשנת 1550, בעקבות עזיבתו של אביו לגלות, יחד עם פטרונו יוהאן פרידריך הראשון, הנסיך הבוחר מסקסוניה, קיבל קראנאך הצעיר את האחריות על הסדנה המשפחתית. ב-24 במאי 1551 נישא בשנית למגדלנה שרף (Magdalena Schurff). מרעייתו הראשונה היו לו שלושה בנים ובת, ואילו מרעייתו השנייה נולדו לו חמישה ילדים, בהם הצייר אוגוסטין קראנאך (אנ').
קראנאך נפטר ב-25 בינואר 1586 ונקבר בכנסייה העירונית של ויטנברג.
כריסטיאן קבאסלה

כריסטיאן קבאסלה (בצרפתית: Christian Kabasele; נולד ב-24 בפברואר 1991 בלובומבאשי שבזאיר) הוא כדורגלן בלגי המשחק בעמדת הבלם בקבוצת אודניזה.
קריירת מועדונים

קבאסלה התחיל את הקריירה המקצוענית שלו באויפן.
ב-27 בינואר 2011 אישרה מכלן כי קבאסלה הצטרף למועדון בהשאלה לעונה אחת. ב-12 בפברואר ערך את הופעת הבכורה שלו במועדון, כשנכנס כמחליף בדקה ה-9 בניצחון 1–3 על וסטרלו במסגרת המחזור ה-26 בליגת העל הבלגית. ב-8 באפריל הבקיע את שער הבכורה שלו במועדון, שער בדקה ה-14 בניצחון 1–2 על לירסה במסגרת המחזור השני בליגה. בסך הכל ערך 4 הופעות במועדון, בהן הבקיע שער אחד.
ב-22 באוגוסט 2011 חתם קבאסלה בלודוגורץ ראזגרד מליגת העל הבולגרית על חוזה ל-3 שנים. ב-5 בנובמבר ערך את הופעת הבכורה שלו במועדון, כשנכנס כמחליף בדקה ה-83 בניצחון 0–4 על לוקומוטיב סופיה במסגרת המחזור ה-12 בליגה. ב-19 בנובמבר הבקיע את שער הבכורה שלו במועדון, שער בדקה הרביעית של תוספת הזמן של המחצית השנייה בניצחון 0–4 על קליאקרה קווארנה במסגרת המחזור ה-14 בליגה. הוא ערך 11 הופעות ליגה במועדון והבקיע 3 שערים, בעונה בה זכה המועדון באליפות בולגריה ובגביע הבולגרי.
ב-16 באוגוסט 2012 חזר קבאסלה לאויפן, ששיחקה בליגה הבלגית השנייה.
בחודש יולי 2014 חתם קבאסלה בראסינג גנק מליגת העל הבלגית. ב-2 באוגוסט ערך את הופעת הבכורה שלו במועדון, כששיחק 90 דקות בתיקו 1-1 נגד סרקל ברוז' במסגרת המחזור השני בליגה. ב-28 באוקטובר הבקיע את שער הבכורה שלו במועדון, שער בדקה ה-13 בניצחון 0–3 על לירסה במסגרת המחזור ה-13. בעונת הראשונה במועדון ערך 34 הופעות ליגה והבקיע שני שערים, ובעונתו השנייה ערך 42 הופעות והבקיע ארבעה שערים.
ב-1 ביולי 2016 חתם קבאסלה בווטפורד האנגלית.
ב-25 ביולי 2023 חתם קבאסלה באודנזה.
קריירה בינלאומית

קבאסלה נכלל בסגל נבחרת בלגיה ליורו 2016, אך לא שיחק בטורניר. ב-9 בנובמבר 2016 ערך קבאסלה את הופעת הבכורה שלו בנבחרת, כששיחק 90 דקות בתיקו 1-1 נגד נבחרת הולנד במשחק ידידות.
תארים

אליפות בולגריה (1): 2011/2012
הגביע הבולגרי (1): 2011/2012
לואיסוויל (טקסס)

| --- | --- |

 מדינה:  ארצות הברית ארצות הברית
 מדינה:  טקסס טקסס
 ראש העיר:  TJ Gilmore
 תאריך ייסוד:  1845
 שטח:  111.94 קמ"ר
 גובה:  170 מטרים
 אוכלוסייה:  ‏
  ‑ בעיר:  109,212 (דירוג: 290 בארצות הברית, 2019)
  ‑ צפיפות:  1,139.39 נפש לקמ"ר (2019)
 קואורדינטות:  33°02′18″N 97°00′22″W﻿ / ﻿33.0383°N 97.0061°W﻿ / 33.0383; -97.0061 
 http://www.cityoflewisville.com/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה לואיסוויל(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה לואיסוויל(למפת טקסס רגילה) אוסטין יוסטון סן אנטוניו דאלאס פורט וורת' אל פאסו קורפוס כריסטי פלאנו לארדו לאבק אמרילו בראונסוויל קילין וייקו אבילין מידלנד סן אנג'לו לו. ארק. אוקלהומה ניו מקסיקו  מקסיקו מפרץ מקסיקולואיסוויל(למפת טקסס מוגדלת) אוסטין יוסטון סן אנטוניו דאלאס פורט וורת' אל פאסו קורפוס כריסטי פלאנו לארדו לאבק אמרילו בראונסוויל קילין וייקו אבילין מידלנד סן אנג'לו לו. ארק. אוקלהומה ניו מקסיקו  מקסיקו מפרץ מקסיקולואיסוויל  he tabBackground:;tabBorder:#aaa;defaultTab:0;
 
לואיסוויל (באנגלית: Lewisville) היא עיר בטקסס שבארצות הברית. נכון לשנת 2019, העריכו שאוכלוסיית העיר מנתה כ-109,000 תושבים.
מבחינה פוליטית, העיר מנוהלת על ידי מועצה בת שישה חברים הנבחרים על ידי כלל תושבי העיר אחת לשלוש שנים ואינם משויכים מפלגתית. ראש העיר אינו מצביע בדרך כלל, אלא מכריע רק במקרה של תיקו.
היסטוריה

ההתיישבות באזור החלה בשנות ה-40 של המאה ה-19. בשנת 1845 נקברה ילדה אפרו-אמריקאית ממשפחת עבדים, ובכך נפתח בית הקברות המקומי. בשנים שלאחר מכן תעשיית הכותנה המשיכה לשגשג.
צמיחה משמעותית החלה בהתיישבות עם פתיחת קו הרכבת בשנת 1881. העיירה הוכרזה כעיר בשנת 1925. בשנת 1930 כבר התגוררו בעיר כ-850 תושבים. הצמיחה המשמעותית של העיר החלה בשנות ה-50. בשנת 1974 נפתח נמל תעופה בסמוך לעיר.
כריסטיאן קואבה

כריסטיאן אלברטו קואבה בראבו (בספרדית: Christian Alberto Cueva Bravo; נולד ב-23 בנובמבר 1991) הוא כדורגלן פרואני, המשחק בעמדת הקשר באל-פתח.
קריירת מועדונים

קואבה התחיל את הקריירה שלו בקבוצת הנוער של ראסינג דה הואמצ'וקו. באוגוסט 2007, הצטרף לזו של אוניברסידד סן מרטין. ב-12 באפריל 2008, קואבה את הופעת הבכורה שלו בקבוצה הבוגרת בהפסד 1–3 לאוניברסידד ססאר ואייחו. ב-16 ביולי, הבקיע את שערו הראשון בקבוצה בניצחון 0–4, גם נגד אוניברסידד ססאר ואייחו. בעונת הבכורה שלו בקבוצה, קואבה כבש שני שערים ב-18 הופעות וסייע לקבוצתו לזכות באליפות, כאשר טרם מלאו לו 18 שנים.
ב-3 באוגוסט 2012, קואבה חתם באוניברסידד ססאר ואייחו, אך בנובמבר שוחרר מהקבוצה.
ב-24 בינואר 2013, חתם באוניון אספניולה מליגת העל הצ'יליאנית.
ב-13 באוגוסט 2013 קואבה הושאל לראיו ואיקאנו מליגת העל הספרדית. כעבור 12 ימים, ערך את הופעת הבכורה שלו במועדון בהפסד 0–5 לאתלטיקו מדריד. את רוב תקופתו במועדון, קואבה העביר בקבוצת המילואים.
ב-18 באוגוסט 2014, קואבה חזר לפרו וחתם באליאנסה לימה.
ב-18 ביולי 2015, קואבה חתם בדפורטיבו טולוקה מליגת העל המקסיקנית.
ב-2 ביוני 2016, קואבה חתם לארבע שנים בסאו פאולו מליגת העל הברזילאית. ב-22 בפברואר 2017, קואבה האריך את חוזהו במועדון עד 2021.
ב-19 ביולי 2018, קואבה חתם לארבע שנים בקרסנודאר מליגת העל הרוסית.
ב-7 בפברואר 2019, קואבה חזר לברזיל כאשר הושאל לסנטוס. בספטמבר 2019, שוחרר מהקבוצה לאחר שנתפס במועדון לילה. אמנם, בראיון שהעניק הבעלים של הקבוצה לערוץ טלוויזיה מקומי, הודיע כי ייפטר את מאמן הקבוצה על נקיטת פעולה זו.
ב-15 בפברואר 2020, חתם בפצ'וקה.
ב-11 באוגוסט 2020, קואבה הושאל לייני מלטיאספור מליגת העל הטורקית.
בינואר 2021, קואבה חתם באל-פתח מליגת העל הסעודית.
קריירה בינלאומית

בצעירותו, קואבה שיחק בנבחרת הנוער של פרו. ב-1 ביוני 2011, קואבה ערך את הופעת הבכורה שלו בנבחרת הבוגרת בתיקו 0-0 נגד יפן, במסגרת גביע קירין.
קואבה נכלל בסגל הנבחרת לקראת קופה אמריקה 2015, ואף כבש את השער הראשון שלו בנבחרת בהפסד 1–2 לברזיל. קואבה נכלל בנבחרת המצטיינים של הקופה.
קואבה השתתף עם הנבחרת גם בקופה אמריקה 2016, מונדיאל 2018 וקופה אמריקה 2019.
תארים

נבחרי קופה אמריקה: 2015
נבחרת השנה באליפות סאו פאולו: 2017
כנסיות צ'ילואה

כנסיות צ'ילואה בצ'ילה הן מבנים חשובים מבחינה אדריכלית. הכנסיות נבנו רק מעצים מקומיים באי הידוע בשל מזג האוויר הלח והקשה השורר בו.
הכנסיות נבנו במהלך המאה ה-18 והמאה ה-19 כאשר האי צ'ילואה היה שייך לאימפריה הספרדית, והן מהוות את פסגת ההתפתחות של השילוב בין התרבות הישועית האירופית לבין ילידי המקום ומסורותיהם.
בשנת 2000 העניק אונסק"ו לכנסיות מעמד של אתר מורשת עולמית.
לוקאס קארר

| --- | --- |
אין תמונה חופשית
 לידה:  1909 
 פטירה:  22 בפברואר 1985 (בגיל 76 בערך) 
 מדינה:  יוון 
 מקצוע:  פוליטיקאי, ראש עירייה 
 מידע חסיד אומות העולם
 פרסים והוקרה:  חסיד אומות העולם (14 במרץ 1978) 
 קישורים חיצוניים
 יד ושם:  לוקאס קארר
 
אנדרטה לקארר והמיטרופוליט כריסוסטומוס בזקינתוס
לוקאס קארר (ביוונית: Λουκάς Γ. Καρρέρ;‏ 1909 – 22 בפברואר 1985) היה פוליטיקאי יווני, ראש העיר של האי זקינתוס בשנים 1937–1945 וחסיד אומות העולם.
הצלת יהודי זקינתוס

בשנת 1943, במהלך כיבוש יוון בידי מדינות הציר, קארר, יחד עם המיטרופוליט של האי, כריסוסטומוס דמטריו, מנעו מרשויות הכיבוש הגרמניות לגרש את יהודי האי.
עם הכיבוש הגרמני של האי התבקש קארר להכין רשימה של כל היהודים באי כדי לאפשר את גירושם. קארר פנה אל מנהיג הכנסייה כריסוסטומוס בבקשת עזרה. כריסוסטומוס התנדב לשאת ולתת עם המפקדים הגרמניים והורה לקארר לשרוף את כל רשימות היהודים באי. בפגישתו עם המפקד הגרמני הוא הפציר בו שלא יגרש את היהודים, היות שהם אזרחים יוונים שלא פשעו ולכן אינם אמורים להיענש בגירוש. הגרמנים שרצו לרכז את היהודים לקראת הגירוש התעקשו לקבל את רשימת היהודים של האי. הארכיבישוף הורה ליהודים לברוח בלילה ולהתפזר בכפרים, באמונה שתושבי הכפרים יעזרו ליהודים באספקה של מים ומזון. למחרת התייצבו השניים למפקד הכוחות הגרמניים והגישו לו את "רשימת היהודים". כשהלה פתח את הרשימה, הוא גילה שני שמות בלבד: ראש העיר לוקאס קארר והארכיבישוף של האי כריסוסטומוס דימיטריו, שטענו שהם יהודים, ושיש לגרש אותם אם מגרשים את היהודים.
בזעם רב, המפקד הגרמני שלח את חייליו לעיר להוציא את היהודים מבתיהם, אך הם כבר לא נמצאו שם. לאורך השנה, נעשו פשיטות על הכפרים כדי למצוא יהודים. אולם הדבר לא צלח בידי הגרמנים, משום שמפקד הפרטיזנים באי, דמיטריס קטייבאטיס, הזהיר את הכפריים בדבר פשיטה העומדת להתחולל בכפרם על ידי כוחות גרמניים במטרה לגלות את מקומות המחבוא של היהודים, ולא היה תושב יווני אחד שהלשין לכוחות הגרמניים על הימצאותם של יהודים בכפרו.
לקראת שלהי קיץ 1944 הגיעו שלוש ספינות של הצי הגרמני במטרה להצליח במשימה שכשלה עד כה - להוציא את היהודים ממקומות המחבוא שלהם ולרכזם לגירוש למחנות ההשמדה. מפקד הפרטיזנים קטייבאטיס איים שפקודיו יגנו על היהודים בכל מחיר, ושהקורבנות בחיי אדם יהיו גבוהים מאוד משני הצדדים. על הספינות שהיו מיועדות לגירוש היהודים עלו לבסוף הכוחות הגרמניים ב-12 בספטמבר 1944, כשנסו מן האי. חודש לאחר מכן שוחררה יוון מהכיבוש הנאצי, והקהילה היהודית באי זקינטוס נותרה ללא פגע, הודות לפעילותם של המיטרופוליט כריסוסטומוס וראש העיר קארר.
בתום המלחמה שרדו ביוון 10,066 יהודים, ובהם 275 יהודי זקינטוס, לעומת 67,112 שנרצחו במהלך השואה. הייתה זו הקהילה היהודית היחידה ביוון, ממערב לחצי האי פלופונסוס, ששרדה בשלמותה את הכיבוש הנאצי.
מרבית הקהילה היהודית עלתה לארץ ישראל בתום מלחמת העולם השנייה. באי נותרו 53 יהודים.
בשנת 1978 העניק מוסד יד ושם לכריסוסטומוס ולקארר מעמד של חסידי אומות העולם.
הערות שוליים

↑  "Metropolitan Chrysostomos, Mayor Lucas Carrer". Yad Vashem. נבדק ב-27 בינואר 2021. {{cite web}}:  (עזרה)
↑  Samouel E. Mordo, The Jews of Zakynthos 1489-2016, אתונה: Samouel E. Mordo, 2017, עמ' 69
↑  Samouel E/ Mordo, The Jews of Zakynthos 1489-2016, אתונה: Samouel E. Mordo, 2017, עמ' 72
↑  "Righteous Among the Nations Honored by Yad Vashem: Greece" (PDF). Yad Vashem. נבדק ב-27 בינואר 2021. {{cite web}}:  (עזרה)
לוקאס פילם

| --- | --- |


 נתונים כלליים
 מייסדים:  ג'ורג' לוקאס 
 תקופת הפעילות:  1971–הווה (כ־53 שנים) 
 חברת אם:  אולפני וולט דיסני 
 חברות בנות:  אינדסטריאל לייט אנד מג'יק  Skywalker Sound  Lucasfilm Animation  לוקאס ארטס 
 מיקום המטה:  Letterman Digital Arts Center 
 ענפי תעשייה:  תעשיית הסרטים 
 מוצרים עיקריים:  סרט, סרט מונפש 
  
 www.lucasfilm.com
 
לוקאס פילם (באנגלית: Lucasfilm) היא חברה אמריקאית להפקת סרטי קולנוע וסדרות טלוויזיה, החברה ממוקמת בסן פרנסיסקו, קליפורניה. החברה ידועה בשל זיכיון מלחמת הכוכבים ואינדיאנה ג'ונס ובהובלה ופיתוח של אפקטים מיוחדים, קול והנפשה ממוחשבת.
לוקאס פילם נוסדה על ידי ג'ורג' לוקאס בשנת 1971, בעיר סן רפאל שבקליפורניה בארצות הברית. מרבית פעילות החברה עברה לסן פרנסיסקו בשנת 2005. חברת וולט דיסני רכשה את לוקאס פילם בשנת 2012 בהערכת שווי של 4.06 מיליארד דולר ומאז היא האחראית על הזיכיונות והפצתם.
חברות בת

Industrial Light & Magic – אפקטים חזותיים
ILM Immersive (לשעבר ILMxLAB)
Skywalker Sound (אנ') – עיצוב סאונד
Lucasfilm Games (אנ') (לשעבר LucasArts) – פיתוח משחקי וידאו
Lucasfilm Animation (אנ') – אנימציה
Lucasfilm Animation Singapore (נסגרה בסוף 2023) – חטיבת האנימציה בסניגפור
Lucas Licensing – רישוי ומרצ'נדייז
Lucas Books – ספרים
Lucasfilm Story Group (הוקמה בשנת 2012)
פילמוגרפיה

| שנה | סרט | בימוי |
| --- | --- | --- |
| 1973 | אמריקן גרפיטי | ג'ורג' לוקאס |
| 1977 | מלחמת הכוכבים | ג'ורג' לוקאס |
| 1979 | עוד אמריקן גרפיטי | ביל נ. נורטון |
| 1980 | האימפריה מכה שנית | אירבין קרשנר |
| 1981 | שודדי התיבה האבודה | סטיבן ספילברג |
| 1983 | שובו של הג'דיי | ריצ'רד מרקוונד |
| 1983 | היה היה פעמיים | ג'ון קוטי וצ'ארלס סוונסון |
| 1984 | אינדיאנה ג'ונס והמקדש הארור | סטיבן ספילברג |
| 1985 | לטינו | הסקל ווקסלר |
| 1985 | מישימה: חיים בארבעה פרקים | פול שרדר |
| 1986 | המבוך | ג'ים הנסון |
| 1986 | הווארד הברווז | ווילארד הוויק |
| 1988 | ווילו והנסיכה | רון הווארד |
| 1988 | טאקר: האיש וחלומו | פרנסיס פורד קופולה |
| 1988 | המסע לעמק החלומות | דון בלות' |
| 1989 | אינדיאנה ג'ונס ומסע הצלב האחרון | סטיבן ספילברג |
| 1994 | רוצחי ארץ הרדיו | מל סמית' |
| 1999 | מלחמת הכוכבים: פרק 1 - אימת הפנטום | ג'ורג' לוקאס |
| 2002 | מלחמת הכוכבים: פרק 2 - מתקפת המשובטים | ג'ורג' לוקאס |
| 2005 | מלחמת הכוכבים: פרק 3 - נקמת הסית' | ג'ורג' לוקאס |
| 2008 | אינדיאנה ג'ונס וממלכת גולגולת הבדולח | סטיבן ספילברג |
| 2008 | מלחמת הכוכבים: מלחמת המשובטים | דייב פילוני |
| 2012 | זנבות אדומים | אנתוני המינגוויי |
| 2015 | קסם מוזר | גרי רידסטרום |
| 2015 | מלחמת הכוכבים: הכוח מתעורר | ג'יי ג'יי אברמס |
| 2016 | רוג אחת: סיפור מלחמת הכוכבים | גארת' אדוארדס |
| 2017 | מלחמת הכוכבים: אחרוני הג'דיי | ריאן ג'ונסון |
| 2018 | סולו: סיפור מלחמת הכוכבים | רון הווארד |
| 2019 | מלחמת הכוכבים: עלייתו של סקייווקר | ג'יי ג'יי אברמס |
| 2023 | אינדיאנה ג'ונס וחוגת הגורל | ג'יימס מנגולד |
| יפורסם בהמשך | סרט מלחמת הכוכבים של טאיקה וואיטיטי ללא שם | טאיקה וואיטיטי |
| יפורסם בהמשך | סרט מלחמת הכוכבים של ריאן ג'ונסון ללא שם | ריאן ג'ונסון |
| יפורסם בהמשך | סרט מלחמת הכוכבים של שרמין אובייד צ'ינוי ללא שם | שרמין אובייד צ'ינוי |
| יפורסם בהמשך | סרט מלחמת הכוכבים של ג'יימס מנגולד ללא שם | ג'יימס מנגולד |
| יפורסם בהמשך | סרט מלחמת הכוכבים של דייב פילוני ללא שם | דייב פילוני |
| 2026 | המנדלוריאן וגרוגו | ג'ון פאברו |
לואיסה פוטורנסקי

| --- | --- |

 לידה:  5 בינואר 1939 (בת 85) בואנוס איירס, ארגנטינה 
 מדינה:  ארגנטינה 
 מקום לימודים:  תוכנית הכתיבה הבין-לאומית, אוניברסיטת בואנוס איירס 
 שפות היצירה:  ספרדית 
 סוגה:  שירה 
 פרסים והוקרה:  מלגת גוגנהיים (1991) 
 
לואיסה פוטורנסקי (בספרדית: Luisa Futoransky; נולדה ב-5 בינואר 1939) היא משוררת וסופרת ארגנטינאית ממוצא יהודי.
ביוגרפיה

לואיסה פוטורנסקי נולדה בבירת ארגנטינה, בואנוס איירס. בין השנים 1953 ו-1961 למדה מוזיקה בקונסרבטוריון העירוני של עיר הולדתה, ובין השנים 1965 ו-1968, במקביל ללימודי משפטים, למדה שירה אנגלו-סקסונית עתיקה ועכשווית בהנחייתו של חורחה לואיס בורחס בפקולטה למדעי הרוח של אוניברסיטת בואנוס איירס. בשנת 1967 סיימה את חוק לימודיה בפקולטה למשפטים והוסמכה לעבוד כעורכת דין. לאחר הסמכתה זכתה במלגה מארצות הברית ועברה קורס השתלמות בספרות באוניברסיטת איווה. פוטורנסקי שרוב משפחתה עלתה ארצה ביקרה פעמים אחדות בישראל וחייתה תקופות ממושכות באיטליה, בסין וביפן, עד אשר השתקעה בפריז בשנת 1981, עיר שבה עבדה במרכז ז'ורז' פומפידו ובסוכנות הידיעות הצרפתית כמתרגמת, כמתורגמנית וכעורכת עד פרישתה לגמלאות. ביותר מעשרים הספרים שכתבה, מחשבותיה המעמיקות והמקוריות משקפות נאמנה את העושר התרבותי, הלשוני והרוחני העצום שצברה במשך מסעותיה ונדודיה שארכו חלק ניכר משנות חייה, ולא בכדי היא זכתה הן למלגות והן לפרסים ספרותיים יוקרתיים לא רק בארגנטינה ובארצות הברית, אלא גם בספרד ובצרפת. פוטורנסקי גם עסקה בתרגום לספרדית ותרגמה, בין השאר, מיצירותיהם של יערה בן-דוד ומנחם פאלק.
ביוגרפיה > תרגום שירתה לעברית

ראשוני שיריה של פוטורנסקי תורגמו לעברית כבר בסוף שנות התשעים של המאה העשרים, ואחדים מהם פורסמו בספר "השירים", אסופה של פסטיבל המשוררים הבינלאומי שנערך בירושלים בשנת 1997. האסופה ראתה אור באותה שנה בידיעות ספרים ובעריכת ויויאן אדן ודן דאור, ועמודים 130–137 בה כוללים שירים מאת פוטורנסקי הן בספרדית, שפת המקור, והן בתרגום לעברית. שירים נוספים מאת פוטורנסקי תורגמו לעברית בשני העשורים שלאחר מכן, והספר העברי השלם הראשון משירתה, "חמישה מקורות, חמישה גשרים", ראה אור בהוצאת רימונים ובתרגום רמי סערי בשנת 2024.
לאלוויס

| לאלוויס |
| --- | --- |

תקופה
פליוקן 3.5 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: קריאמאים
תת־סדרה:: תרופודה
משפחה:: פורוסרקוסיים
סוג:: לאלוויס
מין:: Llallawavis scagliai
שם מדעי
 Llallawavis scagliai

לאלוויס (שם מדעי: Llallawavis) הוא סוג נכחד של עוף טורף ממשפחת הפורוסרקוסיים, אשר חי באמריקה הדרומית בתקופת הפליוקן, לפני 3.5 מיליון שנה מהיום. פירוש השם הוא: "עוף מלהיב", מהמילה בשפת הקצ'ואה: "llallawa" - "מלהיב" והסיומת הלטינית: "avis" - "עוף". שמו של המין בסוג הוא על שם החוקר "גלילאו חואן סקאביה" (Galileo Juan Scaglia).
מאובני הלאלוויס נתגלו בשנת 2010 לחופי תצורות לוס לובוס אלו (אנ') שבבואנוס איירס, ארגנטינה והוגדרו ב-2015 בידי החוקר פדריקו דגראנג' (federico degrange).
מאובני עוף זה נמצאו משלד כמעט שלם, לרבות שרידי הגולגולת הכבדה וגם את חלל העיניים, הלסת, תיבת הקול וקשה הנשימה. עוף זה היה קטן יחסית לקרוביו המאיימים והגיע רק לגובה 1.5 מטרים ולמשקל ממוצע של 18 ק"ג. ככל הנראה הוא הותאם לתנאי ריצה מהירה בערבות העשב של ארגנטינה, שם רדף אחרי טרף קטן או בינוני. ממצאים בגולגולת מרמזים שעם אוזניו הוא היה יכול לשמוע תדרי קולות בטווח 380 עד 4,230 הרץ, כנראה כדי להאזין לטרף.
כריסטיאן צימרמן

| --- | --- |

צילום משנת 2018 בשווייץ
 לידה:  5 בדצמבר 1956 (בן 67) זאבז'ה, רפובליקת פולין 
 מוקד פעילות:  פולין 
 מקום לימודים:  האקדמיה למוזיקה של קטוביץ 
 סוגה:  מוזיקה קלאסית 
 שפה מועדפת:  פולנית 
 כלי נגינה:  פסנתר 
 חברת תקליטים:  דויטשה גרמופון 
 מספר צאצאים:  2 
 פרסים והוקרה:  מדליית זהב להצטיינות בתרבות (2010)  מפקד עם כוכב של מסדר פולוניה רסטיטוטה (2013)  פרס לאוני סונינג למוזיקה (1994)  דוקטור לשם כבוד מאוניברסיטת פרדריק שופן למוזיקה (אוקטובר 2015) 
 פרופיל ב-IMDb
 
כריסטיאן צימרמן (בפולנית: Krystian Zimerman; נולד ב-5 בדצמבר 1956) הוא פסנתרן ומנצח פולני. נחשב לאחד הפסנתרנים הוירטואוזים של זמננו. החל משנת 1996 הוא חי ומלמד בשווייץ.
ביוגרפיה

צימרמן נולד בזאבז'ה שבפולין כבנו של מריאן צימרמן, מהנדס, בצעירותו כדורגלן. הדוד מצד האב היה הנריק צימרמן, שנודע כמגן מפורסם של קבוצת הכדורגל "גורניק זאבז'ה". כריסטיאן צימרמן קיבל בילדותו את שיעורי המוזיקה הראשונים מאביו שהיה פסנתרן חובב. מאוחר יותר הוא למד בבית ספר מקומי למוזיקה, ואחרי שזכה בפרסים ראשונים בתחרויות לפסנתר עברה המשפחה לשכונת ברינוב בקטוביצה כדי לרשום את בנה בקונסרבטוריון שם, הוא אקדמיית קרול שימנובסקי למוזיקה. בקונסרבטוריון הוא היה תלמידו של אנדז'יי יאסינסקי.
הקריירה של צימרמן עלתה על דרך המלך בשנת 1975, כאשר זכה בתחרות הבינלאומית ע"ש שופן לפסנתר בוורשה. הוא ניגן עם הפילהרמונית של ברלין בניצוח הרברט פון קאראיין בשנת 1976. באותה שנה השתלם אצל ארתור רובינשטיין. הופעתו הראשונה בארצות הברית הייתה עם הפילהרמונית של ניו יורק ב-1979. הוא מרבה בסיורי קונצרטים ובהקלטות. מאז 1996 הוא מלמד פסנתר באקדמיה למוזיקה בבזל, שווייץ.
צימרמן נודע ביותר בפרשנויותיו למוזיקה רומנטית, אבל הוא מבצע גם מגוון רחב של יצירות קלאסיות ואף מעודד ביצועי מוזיקה בת זמננו. לדוגמה, ויטולד לוטוסלבסקי כתב את הקונצ'רטו שלו לפסנתר בשביל צימרמן, שאף הקליט אותו בהמשך. בין הקלטותיו המוכרות ביותר הקונצ'רטי לפסנתר של גריג ושומאן בניצוח קאראיין; הקונצ'רטי של ברהמס עם ליאונרד ברנשטיין, הקונצ'רטי לפסנתר של שופן, פעם בניצוח ג'וליני ובהקלטה מאוחרת יותר בניצוחו הוא מן הפסנתר; הקונצ'רטי לפסנתר של בטהובן בניצוח ברנשטיין; הקונצ'רטי הראשון והשני של רחמנינוב; הקונצ'רטי לפסנתר של ליסט עם סייג'י אוזאווה, ויצירות סולו לפסנתר מאת שופן, ליסט, דביסי ושוברט. ב-2006 הקליט צימרמן את הקונצ'רטו לפסנתר מס' 1 של ברהמס עם הפילהרמונית של ברלין בניצוח סיימון ראטל (DG 477 5413; Limited Edition DG 477 6021).
בשנת 2015 לרגל התחרות הבינלאומית שופן בוורשה הקים צימרמן את הפרס כריסטיאן צימרמן לביצוע הטוב ביותר לסונטות של שופן.
תחביב חשוב של האמן הוא בניית פסנתרים.
צימרמן נודע במזגו הסוער ובמודעותו הפוליטית. באפריל 2009 בעת קונצרט בלוס אנג'לס הודיע כי יפסיק לנגן בארצות הברית במחאה על החלטת הנשיא ברק אובמה להמשיך במדיניותו של ג'ורג' בוש הבן ולהציב טילים אמריקאים על שטח פולין, באומרו לקהל ”Get your hands off my country”. יש הסבורים כי האמן כעס גם על חיזוק אמצעי הבידוק הביטחוני בשדות התעופה של ארצות הברית אחרי מספטמבר 2001, כשפסנתר ה"סטיינוויי" שהביא איתו ניזוק קשות בעת בדיקתו בגלל ריח דבק חשוד.
בהזדמנויות שונות הביע האמן בפני הקהל מחאות נגד הסחר בסרטוני וידאו בלתי חוקיים ונגד הסחר בנשק של שווייץ.
ב-2013 הוא הפסיק קונצרט עם הפילהרמונית של אסן ברגע שהבחין בצופה שהקליט את הקונצרט.
ב-2015 הוציא צימרמן לאור את יצירותיו לפסנתר של הפסנתרן בן ארצו, ניצול גטו ורשה, ולדיסלב שפילמן.
ביוגרפיה > חייו הפרטיים

צימרמן חי עם אשתו, הכנרת מריה דריגיילו ושני ילדיהם - קלאודיה ורישארד - בבינינגן, על יד בזל בשווייץ.
פרסים ואותות כבוד

תחרות הפסנתר הבינלאומית על שם פרדריק שופן, וורשה, 1975, (פרס ראשון)
פרס זונינג, דנמרק, 1994
דוקטור לשם כבוד של האוניברסיטה למוזיקה ע"ש פרדריק שופן בוורשה, אוקטובר 2015